Henri Cochet
Henri Jean Cochet a l'era nassù a Villeurbanne ai 14 dë dzèmber dël 1901 e a l'é mòrt a Saint-Germaine-en-Laye ël 1m d'april dël 1987.
A l'é stàit un tenista fransèis, ruvà al massim lìvel ëd cost spòrt a la fin ëd j'ani '20 e ant l'achit ëd j'ani '30 ansema a Lacoste, Brugnon e Borotra.

Cochet a l'ha vagnà set Gran Ëslam ant ël singolar. A l'é stàit prim ant ël ranking mondial masculin për tre ani 'd fila dal 1928 al 1930.
Sò pare a travajava coma consergi ant ël club ëd tenis ëd Lion (Tenis Lyon) e për lòn già da giovo Cochet a l'ha avù la manera 'd conòsse ij segret dël gieugh.
Ant l'achit ëd soa cariera a podìa pa dedichesse dël tut al tenis, ma a l'avìa da andé a travajé ant na sedarìa. Antramentre che a fasìa 'l servissi militar a l'ha avù la possibilità d'antrenesse dabon për la prima vira e parèj a l'é sùbit ruvà ai prim pòst dël tenis fransèis. Mersì al nòm che a l'era fasse a l'ha dovert na botega ëd ròba sportiva.

Dël 1927 al'ha vagnà la Copa Davis ansema a Lacoste, Borotra e Brugnon. Tra 'l 1928 e 'l 1933 a l'ha perdù mach un match an sij des che a l'ha giugà al Roland Garros.

Record ant ël Grand Ëslam 

Open ëd Fransa
 Campion ant ël singol: 1922, 1926, 1928, 1930, 1932
 Finalista ant ël singol: 1933 
 Campion dël dobi: 1927, 1930, 1932 (sëmper con Brugnon) 
 Finalista ant ël dobi: 1925 
 Campion ant ël dobi mist: 1928, 1929 (sëmper con Bennett
 Finalista ant ël dobi mist: 1930 

Torneo ëd Wimbledon
 Campion ant ël singol: 1927, 1929  
 Finalista ant ël singol: 1928  >
 Campion ant ël dobi: 1926, 1928 (con Brugnon) 
 Finalista ant ël dobi: 1927, 1931 

US Open 
 Campion ant ël singol: 1928 
 Finalista ant ël singol 1932 
 Campion ant ël dobi mist: 1927 (con Bennett)

Cochet, Henri